KAPITULO 112
Leksion Maipapan iti Kinaridam—Dagiti Birhen
IMBAGA NI JESUS TI ILUSTRASION MAIPAPAN ITI SANGAPULO A BIRHEN
Sinungbatan ni Jesus ti saludsod dagiti apostolna maipapan iti pagilasinan ti kaaddana ken ti panungpalan ti sistema ti bambanag. Pampanunotenna daytoy idi imbagana kadakuada ti sabali pay nga ilustrasion. Ti kaitungpalan dayta ket makita dagiti agbibiag iti tiempo ti kaaddana.
Inrugina ti ilustrasion. Kinunana: “Ti Pagarian ti langit ket mayarig iti 10 a birhen a nangala kadagiti lamparada sa rimmuarda a mangsabet iti nobio. Lima kadakuada ti maag, ken lima ti masirib.”
Saan nga ibagbaga ni Jesus a maag ti kagudua kadagiti adalan nga agtawid iti Pagarian idiay langit ken masirib met ti kagudua. Imbes ketdi, ibagbagana a no maipapan iti Pagarian, adda iti tunggal maysa no pilienda ti agbalin a naridam wenno saan. Ngem saan nga agduadua ni Jesus a makapagtalinaed a matalek ti tunggal maysa nga adipenna ket bendisionanto ida ni Amana.
Iti ilustrasion, rimmuar ti sangapulo a birhen tapno sabtenda ti nobio ken makikaduada iti martsa ti kasar. Inton sumangpet ti nobio, silawan dagiti birhen ti dalan babaen ti lamparada, ket padayawanda bayat nga isangpetna ti nobia iti balay a naisagana para iti nobia. Ngem ania ti mapasamak?
Inlawlawag ni Jesus: “Intugot dagiti maag ti lamparada ngem awan ti reserbada a lana, idinto ta dagiti masirib nangitugotda iti lampara ken reserba a lana. Gapu ta awan pay ti nobio, nagdungsada amin ken nakaturogda.” (Mateo 25: 3-5) Saan a nasapa a dimteng ti nobio kas iti ninamnamada. Kasla nabayag ti pannakataktakna, isu a nakaturog dagiti birhen. Mabalin a malagip dagiti apostol ti imbaga ni Jesus maipapan iti tao manipud iti natan-ok a pamilia a napan iti sabali a pagilian sa “nagsubli ket inayabanna dagiti adipen a nangtedanna iti kuarta.”
Iti ilustrasion maipapan iti sangapulo a birhen, inladawan ni Jesus ti mapasamak inton dumteng ti nobio: “Iti tengnga ti rabii, adda nangipukkaw: ‘Addan ti nobio! Inkay sabtenen.’” (Mateo 25:6) Naridam ngata ken nakasagana dagiti birhen?
Intuloy ni Jesus: “Timmakder ti 10 a birhen ket insaganada dagiti lamparada. Kinuna dagiti maag kadagiti masirib, ‘Ikkandakami man iti lanayo, ta dandanin maiddep dagiti lamparami.’ Insungbat dagiti masirib: ‘Amangan no kurang daytoy kadatayo amin. Inkay laengen gumatang iti lanayo kadagiti aglako.’”
No kasta, saan a naridam ken saan a nakasagana ti lima a maag a birhen iti isasangpet ti nobio. Awan ti umdas a lanada para kadagiti lamparada ket masapul a mapanda gumatang. Insalaysay ni Jesus: “Idi napanda gimmatang, dimteng ti nobio. Dagiti nakasagana a birhen kimmuyogda kenkuana a simrek iti pagkasaran, ket nairikep ti ridaw. Idi simmangpet ti dadduma a birhen, kinunada, ‘Apo, Apo, pastrekennakami!’ Insungbatna, ‘Ibagak kadakayo, dikay am-ammo.’” (Mateo 25:
Natarusan dagiti apostol a ti nobio a dinakamat ni Jesus ket ti bagina a mismo. Sakbay dayta, impadana pay ti bagina iti nobio. (Lucas 5:
Inlawlawag ni Jesus ti mensahena. Kinunana iti ilustrasionna: “Gapuna, agtultuloykayo nga agbantay ta saanyo nga ammo ti aldaw wenno ti oras.”
Nalawag ngarud a balbalakadan ni Jesus dagiti matalek a pasurotna a masapul nga ‘agbantayda’ mainaig iti kaaddana. Sigurado nga umay, ket masapul a nakasagana ken naridamda
Ammuem ti Ad-adu Pay
Agbibiagtayo Kadin Kadagiti “Maudi nga Aldaw”?
Ammuem no kasano a dagiti aramid ken kababalin dagiti tattao paneknekanna nga agbibiagtayo kadagiti “maudi nga aldaw” a naipadto iti Biblia.
Ania ti Panggep ti Panagsubli ni Kristo?
Ania ti panggep ti panagsubli ni Kristo? Kasano nga agsubli, ken anianto ti aramidenna?
Agtultuloyka Kadi nga Agbantay?
Basaem daytoy nabaliwan a panangilawlawag iti pangngarig ni Jesus maipapan iti sangapulo a birhen, a naipamaysa iti simple ken naganat a mensahe ti pangngarig.
pag_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn